《宿等慈僧房》
宋代·张侃

小小禅房若个宽，氎巾楮帐护幽閒。贪看天外云千变，忘数檐前竹几竿。

老衲咒经祈雨切，臞翁煮粥当晨餐。早知一念能持静，不学槐安蚁走盘。

作者简介：张侃（约公元1206年前后在世），字直夫，本居扬州，后徙吴兴。生卒年均不详，约宋宁宗开禧中前后在世。尝监常州奔牛镇酒税，迁为上虞丞。父岩以诌媚权奸，为世诟病。侃独志趣萧散，浮沈末僚，所与游者，如赵师秀、周文璞辈，皆恬静不争之士。侃工诗，闲澹有致，有拙轩集六卷，《四库总目》传于世。